# data[].attributes.body
Válassz egy idézetet, írd le egy szép lapra, dekoráld ki, és máris egy kicsit hangulatosabbá tudod tenni a szobád!

# data[].attributes.attachment_link.description
advent| ajándék| gyerekek karácsonya| hó| karácsonyfa| karácsonyi ajándék| karácsonyi emlék| karácsonyi hangulat| karácsonyi szeretet| karácsonyi szokások| karácsonyi várakozás| karácsony a családdal| szomorú karácsony| tél| vallásos karácsony

# data[].attributes.body
Csináld te is!

# data[].attributes.attachment_link.readable_text
Karácsonyi dekoráció tésztából, gyerekekkel

A legegyszerűbb dolgok néha a legnagyszerűbb szórakoztatást nyújtják! Kapjátok hát elő a spejz mélyéről a legkülönbözőbb formájú tésztákat, és kezdődhet is a móka! Ha szeretnétek, festékspray-vel ne is színezhetitek őket...

Kartonból kivágott alapra ragasztva kedves karácsonyfa dísz lehet belőlük, de akár egy madzagra is felfűzhetitek.

Mert maszatolni jó!

Nem ismerek olyan kisgyereket, aki ne szeretne maszatolni, belemászni a festékbe és kézzel kenegetni azt... Okozzunk hát nekik örömet, és hagy menjen az a festés!

Persze nem árt figyelni rá, hogy milyen festékkel engedjük játszani a kicsiket - hiszen akár károsak is lehetnek. Szerencsére a Malinos ujjfestékei elérhetőek webáruházunkban is, amitől igazán nem kell tartanotok, hizsen mindenféle káros anyagtól mentesek.

Jöhetnek hát a festmények! Két tenyérnyomból például ilyen cuki rénszarvas is készülhet :)

A kedves figurák mindig nyerőek!

A gyerekeket akkor a legkönnyebb lekötni egy-egy kreatív munkára, ha a végeredményt látják maguk előtt, és már nagyon várják hogy játszhassanak velük... És ez a kis pingvin éppen ilyen! Elő a tobozzal (a műhavat alhagyhatjátoki, hiszen az később potyoghat), elő a filc anyagokkal és a ragasztóval, na meg egy hungarocell gömbbel a pingvin fejének!

Hóembert építeni hó nélkül? Naná.

Nálatok is alig várják a havat a kicsik? Dehát csak nem jön, és ha jön is, olyan gyorsan elolvad.... Azért a hóember készítésről nem kell lemondanotok! :)

Akár egy régi párna töméséből is készülhet ez a kedves, olvadó figura az otthonotokba vagy a gyerekszobába!

Quilling hópelyhek dekorációnak

A quillingezést azért imádjuk, mert egy rendkívül egyszerű technikával is gyönyörű dekorációkat készíthetünk akár mi, akár a gyerekek.

Néhány papírcsík feltekercselésével akár ilyen csodás hópelyhek is készülhetnek - amik méltó díszei lehetnek a karácsonyfának! Hidd el, a gyerkőc végtelenül büszke lesz rá, ha az ő kezecskéi által készült darab is felkerülhet majd :)

Quillingezős termékeinket ITT találod.

Rudolf karácsonyfadísz, egyszerűen

A nagy vörös orrú rénszarvas minden gyermek kedvence. Készítsétek el hát Ti is! Nincs másra szükség, mint kis fa karikákra (de ez kartonpapírral is helyettesíthető!), csillámos ragasztóra (például a Crayola csillámos ragasztójára), papírra és egy kis kreativitásra!

DIY hógömb, akár gyerekekkel is!

Oké, oké, ez talán már egy kicsit bonyolultabb dolog, de nézd csak milyen gyönyörű a végeredmény! A varázslatos téli tájat pedig a gyerekek is imádni fogják, és hidd el, a nagyobbak már ezt is élvezni fogják! Ajándékötletnek is kiváló akár a nagymamának, akár másnak :)

A DIY hógömbhöz nincs másra szükség, mint egy szebb befőttes üvegre, néhány apró figurára, ragasztópisztolyra és fehér csillámporra vagy műhóra. Készítsétek el a befőttes üveg tetejébe a tájat, majd zárjátok rá az üveget!

A legnépszerűbb DIY dekoráció a gyerekek körében: a papír girland

Szinte biztos vagyok benne, hogy ilyen girlandokat anno még Te magad is készítettél gyerekként. A papírcsíkok összeragasztásához elegendő egy sima papírragasztó, és már indulhat is a játék!

Akár színes csíkokból is készülhet a girland, de a képen látható módon is dekorálhatjátok őket.

Csillámos képeslap karácsonyra, gyerekektől

Meglepnétek a nagyit valami széppel? Ez a csillámos képeslap szuper ötlet, és könnyen elkészíthetitek akár a gyerekekkel is!

Vágjátok ki a képeslap alapján egy színes papírból, helyezzetek rá egy kiválasztott mézeskalács formát, és a formán belül kenjétek ki a papírt csillámos ragasztóval. Ha még több csillogásra vágytok, szórhattok rá még csillámport is!

A legegyszerűbb, legcukibb hóember amit készíthettek

A gyerekek imádják a kis figurákat, és ezt a kedves hóembert akár ők maguk is el tudják készíteni!

Nincs másra szükség mint egy fehér zoknira, egy kis töltőanyagra (vatta és rizs), gombokra és ragasztóra, egy szalagra és egy sapkára! Kicsit nagyobb gyerekek akár fel is varrhatják a gombokat a hóember pocakjára! :)

A képek forrása: pinterest

# data[].attributes.attachment_link.title
Karácsonyi készülődés gyerekekkel: 10 szuper kreatív ötlet,

# data[].attributes.attachment_link.description
A legegyszerűbb dolgok néha a legnagyszerűbb szórakoztatást nyújtják! Kapjátok hát elő a spejz mélyéről a legkülönbözőbb formájú tésztákat, és kezdődhet is a móka! Ha szeretnétek, festékspray-vel ne is színezhetitek őket... Kartonból kivágott alapra ragasztva kedves karácsonyfa dísz lehet belőlük, de akár egy madzagra is felfűzhetitek.

# data[].attributes.body
Ne feledd!
Jobb adni, mint kapni!

# data[].attributes.body
Tájékozódj, melyik nap mit nézhetsz meg!

# data[].attributes.attachment_link.readable_text
Nagy öröm számomra, hogy Eger városa minden nehézség ellenére idén is meg tudja tartani az Adventi és Karácsonyi vásárát csodálatos főterünkön, a Dobó téren.

Mertünk nagyot álmodni és az egész teret egy igazi mesevilággá alakítottuk, ahol megelevenednek a karácsony motívumai ezzel egyedülálló és izgalmas rendezvényt varázsolva az Egriek és az ide érkező vendégek számára.

Vízióm, hogy a gyerekek csillogó szemmel tekintenek a körhintára és egy szép, egri karácsonyi mesébe képzelik magukat, miközben a szülők és nagyszülők az árusok között megtalálják a megfelelő karácsonyfa alá való ajándékot. Sötétedés után a díszkivilágítás és a színpadi programok elindulásával megtelik a tér élettel és kikapcsolódásra vágyó közönséggel.

Célunk, hogy ezúttal megalapozzunk egy új küllemet az eseménynek, amit évről évre formálhatunk, fejleszthetünk, még varázslatosabbá alakíthatunk.

Témájában három részre oszlik a tér, az Érsek utca felől érkezők először a kézműves és vendéglátós árusokkal találkozhatnak a mézeskalács sétányon, ahol idén először egy csodaszép körhinta került elhelyezésre. A barátságos mézeskalácsokkal bátran fotózkodhatnak a vendégek, nem fognak megsértődni.

A tér közepén felállított fa tökéletes látképet fest a Minorita templom magasztos tornyaival a háttérben. Átellenben két Diótörő őrzi a színpadot, ahol hétről hétre változatos programok lesznek láthatóak.

Egriként mindig nagy hangsúlyt fektetünk a borvidék és az egri borok népszerűsítésére, így Dobó István szobrának környezetében alakítottuk ki a Forralt Bort Falut, ahol ismert borászok kínálják portékájukat, itt található sokak kedvence, a karácsonyi gömb.

A fantázia birodalma nem csak a kicsiknek nagy élmény, hiszen a széles program -és büfékínálat biztosítja, hogy mindenki megtalálja a számára kedves programot. Ezen felül természetesen idén is készülünk kifejezetten a legkisebbeknek és családosoknak programokkal. Bízok benne, hogy a programfüzet átböngészése után több alkalommal is találkozunk a Dobó téren!

Várjuk szeretettel!

Kellemes karácsonyi ünnepeket és boldog új évet kívánok!

Berényi Tamás
főszervező

# data[].attributes.attachment_link.description
Nagy öröm számomra, hogy Eger városa minden nehézség ellenére idén is meg tudja tartani az Adventi és Karácsonyi vásárát csodálatos főterünkön, a Dobó téren. Mertünk nagyot álmodni és az egész teret egy igazi mesevilággá alakítottuk, ahol megelevenednek a karácsony motívumai ezzel egyedülálló és izgalmas rendezvényt varázsolva az Egriek és az ide érkező vendégek számára.

# data[].attributes.body
Hangolódjunk zenével az ünnepre!

# data[].attributes.attachment_link.title
Legszebb Karácsonyi Dalok Magyarul 2021/2022 🌲🌲 Tradicionális karácsonyi énekek

# data[].attributes.body
Tanuljunk verseket!

# data[].attributes.attachment_link.readable_text
Szép karácsonyi versek gyerekeknek, óvodásoknak a szeretetről, karácsonyfáról, ünneplésről. Felhasználhatod őket otthonra, iskolai, ovis ünnepségre.

Karácsonyi versek gyerekeknek

Weöres Sándor: Szép a fenyő

Karácsonykor

Karácsonykor csillag nyúlt ki
Betlehem felett.
Betlehemi istállóban
Jézus született.
Karácsonykor szívetekben
Legyen szeretet.
Jézus útján járjatok,
Mert Istenhez vezet.

Benedek Elek: A karácsonyfa

Csingilingi, szól a csengő,
jertek fiúk, lányok!
Ég a gyertya, meg van rakva
a karácsonyfátok.

Jézuska üzenete

Hulló hópelyhektől
Jézuska üzeni,
gyerekek, gyerekek
Rossz ne legyen senki.
Mert a jó gyermeket
Jézuska szereti
Szent karácsony estén
Keblére öleli.

Gazdag Erzsi: Hull a hó

Pásztorok

Donászi Magda: Karácsony

Karácsonyfa, Karácsony,
Ezüst dió zöld ágon.
Csilingelő csengettyű,
A fenyőfa gyönyörű.
Csillagszóró, gyertyafény,
ég a fenyő ünnepén

Weöres Sándor: Köszöntlek, karácsony

Karácsony, karácsony
Jég-udvaros napja,
Jég-reszelős napja!
Mindenki az uzsonnáját
Hó-kendőbe kapja.
Köszöntlek, karácsony
Fagy-csillagos éje,
Megdermedt napkelte,
Szürke madár röpte,
Új esztendő közelsége
Mikulás hónapja.

Karácsony estéje

Köszöntlek karácsony

Áldott ünnep

Áldott ünnep szent karácsony
csakhogy itt vagy újra,
te vagy a mi gyógyulásunk,
üdvösségünk útja.
Mindenünk vagy, nálad nélkül
mi semmit sem érünk,
boldogságot, békességet
csak te adsz minékünk.
Földi nehéz életünkért
hitet adsz cserébe,
s angyalaid fehér szárnya
visz a magas égbe.
Óh mi édes ünnepünk, te
szelíd szép karácsony,
úgy borulj ránk, hogy szívében
minden ember áldjon.

Szeretem a karácsonyfát

Szeretem a karácsonyfát,
annyi édes örömöt ád,
angyal szárnyon földre szállott,
aki hozta legyen áldott.
Édesapám, édesanyám,
szívetek a karácsonyfán.
Telis tele minden jóval,
megköszönöm hálaszóval.

Kiskarácsony

Kiskarácsony, nagykarácsony,
kisült-e már a kalácsom?
Ha kisült már, ide véle,
Hadd egyem meg melegébe!
Jaj, de szép a karácsonyfa!
Ragyog rajta a sok gyertya!
Itt egy szép könyv ott, egy labda!
Jaj, de szép a karácsonyfa!
Béke szálljon minden házra,
Kis családra, nagy családra!
Karácsonyfa fenyőága,
Hintsél békét a világra! Kis fenyőfa, nagy fenyőfa,
kisült-e már a malacka?
Ha kisült már, ide véle,
Hadd egyem meg melegébe!

Zelk Zoltán: Karácsonyi ének

Melyik karácsonyi gyerekvers tetszik a legjobban?

Nézd meg ezeket is:

.

# data[].attributes.attachment_link.description
Szép karácsonyi versek gyerekeknek, óvodásoknak a szeretetről, karácsonyfáról, ünneplésről. Felhasználhatod őket otthonra, iskolai, ovis ünnepségre. Karácsonykor csillag nyúlt ki Betlehem felett. Betlehemi istállóban Jézus született. Karácsonykor szívetekben Legyen szeretet. Jézus útján járjatok, Mert Istenhez vezet. Csingilingi, szól a csengő, jertek fiúk, lányok! Ég a gyertya, meg van rakva a karácsonyfátok.

# data[].attributes.body
Olvasd el!

# data[].attributes.attachment_link.readable_text
A mesék fontosak a gyermekek fejlődésében. Mária, József, a kis Jézus a pásztorok és a napkeleti bölcsek története a gyerekek számára is érdekes lehet. Karácsony közeledtével meséljük el nekik a bibliai történetet. Karácsony története gyerekeknek.

Karácsony története gyerekeknek a Bibliából

"Jézus Krisztus születésének ez a története: Anyja, Mária, Józsefnek a jegyese, még mielőtt egybekeltek volna, úgy találtatott, hogy gyermeket fogant a Szentlélektől. Férje, József igaz ember volt, nem akarta a nyilvánosság előtt megszégyeníteni, ezért úgy határozott, hogy titokban bocsátja el. Míg ezen töprengett, megjelent neki álmában az Úr angyala, és így szólt hozzá: "József, Dávid fia, ne félj magadhoz venni feleségedet Máriát, hiszen a benne fogant élet a Szentlélektől van! Fiút szül, akit Jézusnak nevezel el, mert ő szabadítja meg népét bűneitől." Ezek azért történtek, hogy beteljesedjék, amit az Úr a próféta szavával mondott: Íme, a szűz fogan és fiat szül, Emmánuel lesz a neve. Ez azt jelenti: Velünk az Isten. József erre fölébredt álmából és úgy tett, ahogy az Úr angyala parancsolta." (Mt 1,18-24)

"Azokban a napokban történt, hogy Augusztusz császár rendeletet adott ki, hogy az egész földkerekséget írják össze. Ez az első összeírás Quiriniusz, Szíria helytartója alatt volt. Mindenki elment a maga városába, hogy összeírják. József is fölment Galilea Názáret nevű városából Júdeába, Dávid városába, Betlehembe, mert Dávid házából és nemzetségéből származott, hogy összeírják jegyesével, Máriával együtt, aki áldott állapotban volt. Ott-tartózkodásuk alatt elérkezett a szülés ideje. Mária megszülte elsőszülött fiát, bepólyálta és jászolba fektette, mert nem jutott nekik hely a szálláson." (Lk 2,1-7)

Napkeleti bölcsek látogatása

"Amikor a júdeai Betlehemben Heródes király idejében Jézus megszületett, bölcsek jöttek napkeletről Jeruzsálembe és kérdezősködtek: "Hol van a zsidók újszülött királya? Láttuk csillagát napkeleten, s eljöttünk, hogy bemutassuk neki hódolatunkat." Ennek hallatára Heródes király megriadt, s vele egész Jeruzsálem. Összehívta tehát a főpapokat és a nép írástudóit, és tudakozódott tőlük, hol kell a Messiásnak születnie. "Júda Betlehemében - válaszolták -, mert így jövendölt a próféta: Te Betlehem, Júda földje, egyáltalán nem vagy oly kicsi Júda nemzetségei közt, hisz belőled származik majd a vezér, aki népemnek, Izraelnek pásztora lesz." Erre Heródes titokban magához hívatta a bölcseket és pontosan megtudakolta tőlük a csillag feltűnésének idejét. Aztán elküldte őket Betlehembe: "Menjetek - mondta - s szerezzetek pontos értesülést a gyermek felől! Ha megtaláljátok, jelentsétek nekem, hogy én is elmenjek és hódoljak neki."

Azok meghallgatták a királyt és útra keltek. S lám, a csillag, amelyet napkeleten láttak, vezette őket, míg végre meg nem állt a hely fölött, ahol a gyermek volt. A csillagot megpillantva nagyon megörültek. Bementek a házba, és meglátták a gyermeket anyjával, Máriával. Leborultak és hódoltak neki, majd elővették kincseiket s ajándékot adtak neki: aranyat, tömjént és mirhát. Mivel álmukban utasítást kaptak, hogy ne menjenek vissza Heródeshez, más úton tértek vissza hazájukba." (Mt 2,1-12)

Az Úr angyala megjelenik a pásztoroknak

"Pásztorok tanyáztak a vidéken, kint a szabad ég alatt, és éjnek idején őrizték nyájukat. Egyszerre csak ott állt előttük az Úr angyala, és beragyogta őket az Úr dicsősége. Nagyon megijedtek. De az angyal így szólt hozzájuk: "Ne féljetek! Íme, nagy örömet adok tudtul nektek és az lesz majd az egész népnek. Ma megszületett a Megváltó nektek, Krisztus, az Úr, Dávid városában. Ez lesz a jel: Találtok egy jászolba fektetett, bepólyált gyermeket." Hirtelen mennyei seregek sokasága vette körül az angyalt, és dicsőítette az Istent ezekkel a szavakkal: "Dicsőség a magasságban Istennek és békesség a földön a jóakarat embereinek!"

Mihelyt az angyalok visszatértek a mennybe, a pásztorok így szóltak egymáshoz: "Menjünk el Betlehembe, hadd lássuk a valóra vált beszédet, amit az Úr tudtunkra adott!" Gyorsan útra keltek, és megtalálták Máriát, Józsefet és a jászolban fekvő gyermeket. Miután látták, az ezen gyermekről nekik mondottak alapján ismerték fel. Aki csak hallotta, csodálkozott a pásztorok beszédén. Mária meg mind emlékezetébe véste szavaikat és szívében egyeztette. A pásztorok hazatértek, dicsőítették és magasztalták az Istent mindenért, amit csak hallottak, és úgy láttak, ahogy tudtul adták nekik." (Lk 2,8-20)

Karácsony története gyerekeknek - videó

Karácsonyi mesék gyerekeknek

Andersen mesék - A fenyőfa

Bogyó és Babóca - Karácsony

Andersen mesék - A hóember

Nyuszi Péter karácsonya

# data[].attributes.attachment_link.title
Karácsony története gyerekeknek - Karácsony Blog

# data[].attributes.attachment_link.description
A mesék fontosak a gyermekek fejlődésében. Mária, József, a kis Jézus a pásztorok és a napkeleti bölcsek története a gyerekek számára is érdekes lehet. Karácsony közeledtével meséljük el nekik a bibliai történetet. Karácsony története gyerekeknek. "Jézus Krisztus születésének ez a története: Anyja, Mária, Józsefnek a jegyese, még mielőtt egybekeltek volna, úgy találtatott, hogy gyermeket fogant a Szentlélektől.